Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Loģistikas plānošanas departamenta**

**Tirgus analīzes un nodrošinājuma plānošanas nodaļas vadītājs/a**

**Vispārējie darba pienākumi:**

* Administratīvi vadīt nodaļas darbu, noteikt uzdevumus un kontrolēt to izpildi, tostarp plānot, organizēt un nepārtraukti pilnveidot nodaļas darbu materiāltehnisko līdzekļu un pakalpojumu tirgus tendenču analīzē un nodrošinājuma plānošanā.
* Organizēt savlaicīgu materiāltehnisko līdzekļu un pakalpojumu tirgus tendenču un jaunāko aktualitāšu analīzi, tostarp materiāltehnisko līdzekļu un pakalpojumu izmaksu analīzi gan Latvijas, gan ārvalstu tirgos.
* Nodrošināt materiāltehnisko līdzekļu pilna cikla plānošanu, koordinēt savlaicīgu tās izpildi.
* Izstrādāt Centra apgādes jomas gada (darba) plānus un atjaunot plānos esošo informāciju.
* Organizēt un nodrošināt iekšējo un ārējo normatīvo aktu projektu izstrādi, to aktualizāciju.
* veicināt un atbalstīt labās prakses nostiprināšanu publiskā iepirkuma normatīvā regulējuma ieviešanā.

**Prasības kandidātiem:**

* Atbilstība Valsts civildienesta likuma 7. panta prasībām.
* Atbilstība likuma “Par valsts noslēpumu” 9. panta prasībām.
* Akadēmiskā vai otrā līmeņa profesionālā augstākā izglītība finanšu vai ekonomikas jomā (pretendentiem, kuri izglītību ir ieguvuši ārvalstīs, jāpievieno dokuments par tās akadēmisko atzīšanu Latvijā).
* Vismaz divu gadu profesionālā pieredze atbilstoša amata darba pienākumu specifikai;
* Labas profesionālās zināšanas un izpratne par tirgus analīzes, materiāltehnisko līdzekļu un finanšu plānošanas jomu.
* Spēja noteikt prioritātes, vadīt, plānot un organizēt komandas darbu.
* Prasme izteikt un argumentēt savu viedokli un patstāvīgi pieņemt lēmumus.
* Prasme organizēt, analizēt un apstrādāt liela apjoma informāciju.
* Izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā.
* Angļu valodas zināšanas (sarunu vešanai un dokumentu izstrādei).
* Prasme strādāt ar MS Office lietojumprogrammām un tīmekļa pārlūkprogrammām lietotāja līmenī.

**Piedāvājam:**

* Darbu valsts iestādē un iespēju iegūt daudzpusīgu un sarežģītu profesionālo pieredzi no 2021. gada 1. janvāra.
* Mēnešalgu (sākot no EUR 1253 līdz EUR 1647 pirms nodokļu nomaksas) un sociālās garantijas.
* Labus darba apstākļus, profesionālus un atbalstošus kolēģus.
* Profesionālās pilnveidošanās un izglītošanās iespējas.
* Veselības apdrošināšanu pēc pārbaudes laika.
* Darba vietu Biksēres iela 6, Rīgā.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.